กฎ กกฎ ก.ค.ศ.การจัดประเภทตำแหน่งระดับตำแหน่ง การให้ได้รับเงินเดือนและเงินประจำตำแหน่งของตำแหน่งบุคลากรทางการศึกษาอื่นตามมาตรา๓๘ ค. (๒)พ.ศ. ๒๕๕๕[๑] อาศัยอำนาจตามความในมาตรา ๑๙ (๔) และมาตรา ๓๘ วรรคสองแห่งพระราชบัญญัติระเบียบข้าราชการครูและบุคลากรทางการศึกษา พ.ศ. ๒๕๔๗ ก.ค.ศ.โดยได้รับอนุมัติจากคณะรัฐมนตรี ออกกฎ ก.ค.ศ. ไว้ ดังต่อไปนี้ข้อ ๑ ให้ยกเลิกกฎก.ค.ศ.ว่าด้วยการกำหนดระดับตำแหน่งและการให้ได้รับเงินเดือนและเงินประจำตำแหน่งของตำแหน่งบุคลากรทางการศึกษาอื่นตามมาตรา๓๘ ค. (๒) พ.ศ. ๒๕๕๐หมวด ๑การจัดประเภทตำแหน่งและระดับตำแหน่ง ข้อ ๒ ข้าราชการครูและบุคลากรทางการศึกษาตำแหน่งบุคลากรทางการศึกษาอื่นตามมาตรา ๓๘ ค. (๒) มีสองประเภท ดังต่อไปนี้(๑) ประเภทวิชาการ(๒) ประเภททั่วไปข้อ ๓ ตำแหน่งประเภทวิชาการ ได้แก่ตำแหน่งในฐานะผู้ปฏิบัติงานที่ใช้ความรู้ในทางวิชาการ ซึ่ง ก.ค.ศ. กำหนดว่าต้องใช้ผู้สำเร็จการศึกษาระดับปริญญาเพื่อปฏิบัติงานในหน้าที่ของตำแหน่งนั้น โดยมีการจำแนกตามลักษณะหน้าที่ความรับผิดชอบและคุณภาพของงานเป็นหลักหรือตำแหน่งอื่นที่กำหนดให้เป็นตำแหน่งประเภทวิชาการตามกฎ ก.ค.ศ. นี้ข้อ ๔ ตำแหน่งประเภทวิชาการมีสี่ระดับ ดังต่อไปนี้(๑) ระดับปฏิบัติการ ได้แก่ ตำแหน่งสำหรับผู้ปฏิบัติงานระดับต้นโดยใช้ความรู้และความสามารถทางวิชาการในการทำงาน ปฏิบัติงานภายใต้การกำกับ แนะนำและตรวจสอบ(๒) ระดับชำนาญการ ได้แก่ ตำแหน่งสำหรับผู้ปฏิบัติงานที่มีประสบการณ์โดยใช้ความรู้ ความสามารถ ประสบการณ์ และความชำนาญงานสูงในงานวิชาการปฏิบัติงานที่ต้องตัดสินใจหรือแก้ปัญหาที่ยาก(๓) ระดับชำนาญการพิเศษ ได้แก่ ตำแหน่ง ดังต่อไปนี้(ก) ตำแหน่งสำหรับผู้ปฏิบัติงานที่มีประสบการณ์ โดยใช้ความรู้ความสามารถ ประสบการณ์ และความชำนาญงานสูงมากในงานวิชาการปฏิบัติงานที่ต้องตัดสินใจหรือแก้ปัญหาที่ยากมาก(ข) ตำแหน่งสำหรับหัวหน้างาน ซึ่งต้องกำกับ แนะนำตรวจสอบการปฏิบัติงานของผู้ร่วมปฏิบัติงาน โดยใช้ความรู้ ความสามารถ ประสบการณ์และความชำนาญงานสูงมากในงานวิชาการ ปฏิบัติงานที่ต้องตัดสินใจหรือแก้ปัญหาที่ยากมาก(๔) ระดับเชี่ยวชาญ ได้แก่ตำแหน่งสำหรับผู้ปฏิบัติงานที่ต้องดำเนินการศึกษา วิจัยและสั่งสมความรู้หรือผลการศึกษาวิจัยในลักษณะต่าง ๆเพื่อให้มีการค้นคว้าอ้างอิงต่อไปได้ และให้คำปรึกษา แนะนำส่งเสริมและสนับสนุนการจัดการศึกษา ฝึกอบรม หรือเผยแพร่ความรู้ในระดับกระทรวงหรือกรมดังต่อไปนี้(ก) ตำแหน่งสำหรับผู้ปฏิบัติงานที่มีความเชี่ยวชาญในงานโดยใช้ความรู้ ความสามารถ ประสบการณ์ และความเชี่ยวชาญในทางวิชาการปฏิบัติงานที่ต้องตัดสินใจหรือแก้ปัญหาในทางวิชาการที่ยากและซับซ้อนมากและมีผลกระทบในวงกว้าง(ข) ตำแหน่งสำหรับผู้ปฏิบัติงานให้คำปรึกษาของส่วนราชการระดับกระทรวงหรือกรม โดยใช้ความรู้ ความสามารถ ประสบการณ์ และความเชี่ยวชาญในทางวิชาการปฏิบัติงานที่ต้องตัดสินใจหรือแก้ปัญหาในทางวิชาการที่ยากและซับซ้อนมากและมีผลกระทบในวงกว้างข้อ ๕ ตำแหน่งประเภททั่วไปได้แก่ ตำแหน่งซึ่งมิใช่ตำแหน่งประเภทวิชาการแต่เป็นตำแหน่งในฐานะผู้ปฏิบัติงานที่เน้นการใช้ทักษะ และฝีมือในการปฏิบัติงานโดยมีการจำแนกตามลักษณะหน้าที่ความรับผิดชอบและคุณภาพของงานเป็นหลักและในกรณีที่เห็นสมควร ก.ค.ศ. จะกำหนดว่าตำแหน่งใดต้องใช้ผู้สำเร็จการศึกษาระดับปริญญาเพื่อปฏิบัติงานในหน้าที่ของตำแหน่งนั้นด้วยก็ได้หรือตำแหน่งอื่นที่กำหนดให้เป็นตำแหน่งประเภททั่วไปตามกฎ ก.ค.ศ. นี้ข้อ ๖ ตำแหน่งประเภททั่วไปมีสามระดับ ดังต่อไปนี้(๑) ระดับปฏิบัติงาน ได้แก่ ตำแหน่งสำหรับผู้ปฏิบัติงานระดับต้นซึ่งปฏิบัติงานตามแนวทาง แบบอย่าง ขั้นตอน และวิธีการที่ชัดเจน ภายใต้การกำกับแนะนำ และตรวจสอบ(๒) ระดับชำนาญงาน ได้แก่ ตำแหน่งสำหรับผู้ปฏิบัติงานที่มีประสบการณ์โดยใช้ความรู้ ความสามารถ ประสบการณ์ และความชำนาญงานปฏิบัติงานที่ต้องตัดสินใจหรือแก้ปัญหาในงานที่ค่อนข้างยาก(๓) ระดับอาวุโส ได้แก่ ตำแหน่งสำหรับหัวหน้างาน ซึ่งต้องกำกับ แนะนำและตรวจสอบการปฏิบัติงานของผู้ร่วมปฏิบัติงาน โดยใช้ความรู้ ความสามารถ ประสบการณ์และความชำนาญงานค่อนข้างสูง มีงานในความรับผิดชอบที่หลากหลายปฏิบัติงานที่ต้องตัดสินใจหรือแก้ปัญหาในงานที่ค่อนข้างยากมากข้อ ๗ ในกรณีที่มีความจำเป็นหรือมีเหตุผลอันสมควรให้ ก.ค.ศ. มีอำนาจกำหนดให้ตำแหน่งอื่นใดนอกจากที่กำหนดไว้แล้วในกฎ ก.ค.ศ. นี้เป็นตำแหน่งประเภทใดและระดับใดตามกฎ ก.ค.ศ. นี้ ก็ได้ข้อ ๘ การปฏิบัติงานใดที่จะเป็นการปฏิบัติงานที่มีลักษณะหน้าที่ความรับผิดชอบและคุณภาพของงานสูงหรือต้องใช้ความรู้ ความสามารถ ประสบการณ์ และความชำนาญงานที่ยุ่งยากซับซ้อนหรือต้องตัดสินใจหรือแก้ปัญหา หรือมีผลกระทบของงาน ในระดับใดให้เป็นไปตามหลักเกณฑ์และเงื่อนไขที่ ก.ค.ศ. กำหนดหมวด ๒การให้ได้รับเงินเดือน ข้อ ๙ ข้าราชการครูและบุคลากรทางการศึกษาตำแหน่งบุคลากรทางการศึกษาอื่นตามมาตรา ๓๘ ค. (๒)ซึ่งได้รับการแต่งตั้งให้ดำรงตำแหน่งประเภทใด สายงานใด และระดับใด ให้ได้รับเงินเดือนตามตำแหน่งประเภทสายงาน และระดับนั้นในขั้นต่ำของระดับเงินเดือนสำหรับตำแหน่งประเภท สายงานและระดับ ที่ได้รับแต่งตั้งตามบัญชีเงินเดือนขั้นต่ำขั้นสูงของข้าราชการพลเรือนสามัญตามกฎหมายว่าด้วยระเบียบข้าราชการพลเรือนเว้นแต่กรณี ดังต่อไปนี้(๑) ผู้ได้รับปริญญาหรือประกาศนียบัตรวิชาชีพ ซึ่ง ก.ค.ศ.รับรองว่าปริญญาหรือประกาศนียบัตรวิชาชีพนั้นเป็นคุณสมบัติเฉพาะสำหรับตำแหน่งที่ได้รับแต่งตั้งและ ก.ค.ศ. กำหนดเงินเดือนที่ควรได้รับในตำแหน่งประเภท สายงาน ระดับและอัตรานั้นไว้แล้ว ให้ผู้นั้นได้รับเงินเดือนตามตำแหน่งประเภท สายงาน ระดับและอัตราตามหลักเกณฑ์ วิธีการ และเงื่อนไขที่ ก.ค.ศ. กำหนด(๒) ผู้มีประสบการณ์ทำงานที่เกี่ยวข้องกับตำแหน่งที่ได้รับแต่งตั้งและ ก.ค.ศ. กำหนดเงินเดือนที่ควรได้รับในตำแหน่งประเภท สายงาน ระดับและอัตรานั้นไว้แล้ว ให้ได้รับเงินเดือนตามตำแหน่งประเภท สายงาน ระดับและอัตราตามหลักเกณฑ์ วิธีการ และเงื่อนไขที่ ก.ค.ศ. กำหนด(๓) ผู้ได้รับปริญญาหรือประกาศนียบัตรวิชาชีพเพิ่มขึ้นหรือสูงขึ้นซึ่ง ก.ค.ศ.รับรองว่าปริญญาหรือประกาศนียบัตรวิชาชีพที่ได้รับเพิ่มขึ้นหรือสูงขึ้นนั้นเป็นคุณสมบัติเฉพาะสำหรับตำแหน่งที่ได้รับแต่งตั้งและ ก.ค.ศ. กำหนดเงินเดือนที่ควรได้รับในตำแหน่งประเภท สายงาน ระดับและอัตรานั้นไว้แล้ว ผู้มีอำนาจสั่งบรรจุและแต่งตั้งอาจปรับให้ได้รับเงินเดือนในตำแหน่งประเภทสายงาน ระดับ และอัตราที่ ก.ค.ศ. กำหนดตาม (๑) ตามหลักเกณฑ์ ดังต่อไปนี้(ก) ผู้ได้รับประกาศนียบัตรวิชาชีพชั้นสูง (ปวส.)หรืออนุปริญญาหลักสูตรสามปี ต่อจากประกาศนียบัตรประโยคมัธยมศึกษาตอนปลายหรือเทียบเท่าเพิ่มขึ้นหรือสูงขึ้นจากประกาศนียบัตรวิชาชีพ (ปวช.) หรือเทียบเท่าจะต้องดำรงตำแหน่งที่ได้รับแต่งตั้งโดยใช้วุฒิประกาศนียบัตรวิชาชีพ (ปวช.)หรือเทียบเท่ามาแล้วไม่น้อยกว่าหนึ่งปี(ข)ผู้ได้รับปริญญาโทเพิ่มขึ้นหรือสูงขึ้นจากปริญญาตรีจะต้องดำรงตำแหน่งที่ได้รับแต่งตั้งโดยใช้วุฒิปริญญาตรีมาแล้วไม่น้อยกว่าหนึ่งปี(ค)ผู้ได้รับปริญญาเอกเพิ่มขึ้นหรือสูงขึ้นจากปริญญาโทจะต้องดำรงตำแหน่งที่ได้รับแต่งตั้งโดยใช้วุฒิปริญญาโทมาแล้วไม่น้อยกว่าสองปี(ง) ผู้ได้รับคุณวุฒิเพิ่มขึ้นและเป็นคุณวุฒิที่ ก.ค.ศ.กำหนดให้เป็นคุณวุฒิที่ใช้คัดเลือกเพื่อบรรจุเข้ารับราชการปรับให้ได้รับเงินเดือนเพิ่มขึ้น ทั้งนี้ต้องไม่ก่อนวันที่ได้รับคุณวุฒิเพิ่มขึ้น(๔) ผู้ได้รับการบรรจุและแต่งตั้งให้ดำรงตำแหน่งประเภท สายงานและระดับที่ ก.ค.ศ. กำหนดหลักเกณฑ์ เงื่อนไข และอัตราเงินเดือนที่จะได้รับหลังผ่านการทดลองปฏิบัติราชการไว้แล้วให้ได้รับเงินเดือนตามหลักเกณฑ์ เงื่อนไข และอัตราที่ ก.ค.ศ. กำหนด(๕) ภายใต้บังคับข้อ ๑๓ผู้ได้รับการบรรจุและแต่งตั้งให้ดำรงตำแหน่งประเภทเดิมหรือต่างประเภทในระดับใดให้ได้รับเงินเดือนในอัตราที่ได้รับอยู่เดิม เว้นแต่ผู้นั้นได้รับแต่งตั้งให้ดำรงตำแหน่งในระดับใดแต่เงินเดือนเดิมต่ำกว่าขั้นต่ำของระดับนั้นให้ได้รับเงินเดือนในขั้นต่ำของระดับที่ได้รับแต่งตั้ง(๖)ผู้ได้รับบรรจุและแต่งตั้งให้ดำรงตำแหน่งประเภทวิชาการระดับชำนาญการ ชำนาญการพิเศษหรือเชี่ยวชาญ ตามหลักเกณฑ์และวิธีการที่ ก.ค.ศ. กำหนดตามมาตรา ๕๑ให้ได้รับเงินเดือนไม่ต่ำกว่าค่ากึ่งกลางของเงินเดือนขั้นต่ำขั้นสูงของระดับที่ได้รับแต่งตั้งในอัตราที่ก.ค.ศ. หรือผู้ที่ ก.ค.ศ. มอบหมายจะพิจารณากำหนดข้อ ๑๐ ข้าราชการครูและบุคลากรทางการศึกษาตำแหน่งบุคลากรทางการศึกษาอื่นตามมาตรา ๓๘ ค. (๒)ผู้ดำรงตำแหน่งประเภททั่วไประดับอาวุโส และตำแหน่งประเภท สายงาน และระดับอื่นที่ก.ค.ศ. กำหนด ให้ได้รับเงินเดือน ดังต่อไปนี้(๑) ผู้ดำรงตำแหน่งประเภททั่วไประดับอาวุโสให้ได้รับเงินเดือนไม่เกิน ๓๗,๘๓๐ บาท เว้นแต่ผู้นั้นดำรงตำแหน่งในสายงานที่กำหนดไว้ในมาตรฐานตำแหน่งให้ได้รับเงินเดือนขั้นสูง กรณีที่ผู้ใดได้รับเงินเดือนสูงกว่าอัตรา ๓๗,๘๓๐ บาท อยู่แล้ว ให้ได้รับเงินเดือนตามที่ได้รับอยู่(๒) ผู้ดำรงตำแหน่งประเภท สายงาน และระดับอื่นที่ ก.ค.ศ. กำหนดให้ได้รับเงินเดือนในอัตราที่ ก.ค.ศ. กำหนดข้อ ๑๑ ข้าราชการครูและบุคลากรทางการศึกษาตำแหน่งบุคลากรทางการศึกษาอื่นตามมาตรา ๓๘ ค. (๒) ผู้ใดได้รับแต่งตั้งให้ดำรงตำแหน่งตามมาตรา ๕๗ มาตรา ๕๘ มาตรา ๕๙ มาตรา ๖๑ มาตรา ๖๓มาตรา ๖๔ มาตรา ๖๕ มาตรา ๖๖ หรือมาตรา ๖๗ ให้ได้รับเงินเดือนในอัตราที่ ก.ค.ศ.กำหนดข้อ ๑๒ กรณีข้าราชการครูและบุคลากรทางการศึกษาตำแหน่งบุคลากรทางการศึกษาอื่นตามมาตรา ๓๘ ค. (๒) ซึ่ง ก.ค.ศ. กำหนดชื่อตำแหน่งลักษณะหน้าที่ความรับผิดชอบ และคุณภาพและความยุ่งยากของงานเช่นเดียวกับข้าราชการพลเรือนสามัญหากระดับตำแหน่งและการให้ได้รับเงินเดือนของข้าราชการพลเรือนสามัญเปลี่ยนแปลงไปให้ถือว่าเป็นการกำหนดระดับตำแหน่งและการให้ได้รับเงินเดือนของข้าราชการครูและบุคลากรทางการศึกษาตำแหน่งบุคลากรทางการศึกษาอื่นตามมาตรา ๓๘ ค. (๒)เช่นเดียวกับข้าราชการพลเรือนสามัญ ในประเภทและสายงานเดียวกันด้วยข้อ ๑๓ ในกรณีที่อัตราเงินเดือนขั้นต่ำชั่วคราวยังมีผลใช้บังคับผู้ได้รับแต่งตั้งให้ดำรงตำแหน่งประเภทใด สายงานใด และระดับใดถ้าเงินเดือนที่ได้รับต่ำกว่าขั้นต่ำของระดับที่ได้รับแต่งตั้งให้ได้รับเงินเดือนในอัตราที่ได้รับอยู่เดิมและไม่ต่ำกว่าขั้นต่ำชั่วคราวข้อ ๑๔ กรณีอื่นนอกจากที่ได้กำหนดไว้ในกฎก.ค.ศ. นี้ ให้เสนอ ก.ค.ศ. พิจารณาอนุมัติเป็นราย ๆ ไปหมวด ๓การให้ได้รับเงินประจำตำแหน่ง ข้อ ๑๕ ข้าราชการครูและบุคลากรทางการศึกษาตำแหน่งบุคลากรทางการศึกษาอื่นตามมาตรา ๓๘ ค. (๒)อาจได้รับเงินประจำตำแหน่งตามหลักเกณฑ์และเงื่อนไข ดังต่อไปนี้(๑) ผู้ได้รับแต่งตั้งให้ดำรงตำแหน่งประเภท สายงานและระดับตามที่กำหนดในกฎ ก.ค.ศ. นี้ และปฏิบัติหน้าที่หลักของตำแหน่งดังกล่าวให้มีสิทธิได้รับเงินประจำตำแหน่ง(๒) ผู้ได้รับเงินประจำตำแหน่งผู้ใดหากได้รับคำสั่งให้ไปปฏิบัติหน้าที่อื่นและมิได้ปฏิบัติหน้าที่หลักของตำแหน่งที่ตนดำรงอยู่ไม่มีสิทธิได้รับเงินประจำตำแหน่งตั้งแต่วันที่ไม่ได้ปฏิบัติหน้าที่หลักของตำแหน่งที่ตนดำรงอยู่เว้นแต่ในกรณีที่ดำรงตำแหน่งประเภทวิชาการและได้รับคำสั่งให้ไปปฏิบัติหน้าที่อื่นที่มีลักษณะเป็นงานวิชาชีพหรืองานเชี่ยวชาญเฉพาะด้านเหมือนหน้าที่หลักของตำแหน่งที่ตนดำรงอยู่เดิมให้ได้รับเงินประจำตำแหน่งในอัตราเดิมของตำแหน่งต่อไป(๓)ผู้ได้รับแต่งตั้งให้ดำรงตำแหน่งที่ได้รับเงินประจำตำแหน่งและปฏิบัติหน้าที่หลักของตำแหน่งนั้นไม่เต็มเดือนในเดือนใดให้ได้รับเงินประจำตำแหน่งสำหรับเดือนนั้นตามส่วนจำนวนวันที่ได้ดำรงตำแหน่งและปฏิบัติหน้าที่หลักของตำแหน่งดังกล่าว(๔)ผู้ได้รับแต่งตั้งให้ดำรงตำแหน่งที่มีสิทธิได้รับเงินประจำตำแหน่งและได้ปฏิบัติหน้าที่หลักของตำแหน่งนั้นเกินหนึ่งตำแหน่งให้ได้รับเงินประจำตำแหน่งสำหรับตำแหน่งที่มีสิทธิได้รับเงินประจำตำแหน่งสูงสุดเพียงตำแหน่งเดียว(๕) ผู้ดำรงตำแหน่งที่ได้รับเงินประจำตำแหน่งและได้รับคำสั่งให้ไปปฏิบัติหน้าที่ในตำแหน่งประเภทเดียวกันที่มีสิทธิได้รับเงินประจำตำแหน่งและได้ปฏิบัติหน้าที่หลักในตำแหน่งที่ตนไปปฏิบัติหน้าที่ ให้ได้รับเงินประจำตำแหน่งตามอัตราเดิมของตนต่อไปข้อ ๑๖ ข้าราชการครูและบุคลากรทางการศึกษาตำแหน่งบุคลากรทางการศึกษาอื่นตามมาตรา ๓๘ ค. (๒)ซึ่งได้รับการแต่งตั้งให้ดำรงตำแหน่งในสายงานตามบัญชีกำหนดสายงานที่มีสิทธิได้รับเงินประจำตำแหน่งท้ายกฎก.ค.ศ. นี้ ในตำแหน่งประเภทใดและระดับใด ให้ได้รับเงินประจำตำแหน่ง ดังต่อไปนี้(๑) ตำแหน่งประเภทวิชาการระดับชำนาญการที่มีประสบการณ์ ทักษะและสมรรถนะตามหลักเกณฑ์และเงื่อนไขที่ ก.ค.ศ. กำหนดให้ได้รับเงินประจำตำแหน่งในอัตรา ๓,๕๐๐ บาท(๒) ตำแหน่งประเภทวิชาการระดับชำนาญการพิเศษให้ได้รับเงินประจำตำแหน่งในอัตรา ๕,๖๐๐ บาท(๓) ตำแหน่งประเภทวิชาการระดับเชี่ยวชาญให้ได้รับเงินประจำตำแหน่งในอัตรา ๙,๙๐๐ บาทข้อ ๑๗ กรณีอื่นนอกจากที่ได้กำหนดไว้ในกฎก.ค.ศ. นี้ ให้เสนอ ก.ค.ศ. พิจารณาอนุมัติเป็นราย ๆ ไปให้ไว้ณ วันที่ ๓๑ กรกฎาคม พ.ศ. ๒๕๕๕ศาสตราจารย์สุชาติธาดาธำรงเวชรัฐมนตรีว่าการกระทรวงศึกษาธิการประธานก.ค.ศ.[เอกสารแนบท้าย]๑. บัญชีกำหนดสายงานที่มีสิทธิได้รับเงินประจำตำแหน่งท้ายกฎ ก.ค.ศ.การจัดประเภทตำแหน่ง ระดับตำแหน่งการให้ได้รับเงินเดือนและเงินประจำตำแหน่งของตำแหน่งบุคลากรทางการศึกษาอื่นตามมาตรา๓๘ ค. (๒) พ.ศ. ๒๕๕๕(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎ ก.ค.ศ. ฉบับนี้ คือโดยที่เป็นการสมควรปรับปรุงการจัดประเภทตำแหน่ง ระดับตำแหน่งการให้ได้รับเงินเดือนและเงินประจำตำแหน่งของตำแหน่งบุคลากรทางการศึกษาอื่นตามมาตรา ๓๘ ค. (๒)แห่งพระราชบัญญัติระเบียบข้าราชการครูและบุคลากรทางการศึกษา พ.ศ. ๒๕๔๗ ให้สอดคล้องกับพระราชบัญญัติระเบียบข้าราชการพลเรือนพ.ศ. ๒๕๕๑ ที่ได้ปรับปรุงหลักเกณฑ์การจัดประเภทตำแหน่ง ระดับตำแหน่งการให้ได้รับเงินเดือน และเงินประจำตำแหน่งของข้าราชการพลเรือนสามัญ จึงจำเป็นต้องออกกฎ ก.ค.ศ. นี้ปริยานุช/ผู้จัดทำ๓ กันยายน ๒๕๕๕ปณตภร/ผู้ตรวจ๕ กันยายน ๒๕๕๕[๑] ราชกิจจานุเบกษาเล่ม ๑๒๙/ตอนที่ ๘๒ ก/หน้า ๒๓/๒๙ สิงหาคม ๒๕๕๕